Тәрбиелеу - білім беру процесінің циклограммасы
Білім беру ұйымы: «Жұлдызай» бөбекжайы» 
Топ:  «Балапан» ортаңғы тобы 
Балалардың жасы: 3-4 жас
Жоспардың құрылу кезеңі : 11-15 наурыз айы, 2023-2024 оқу жылы 
Тәрбиеші: АбаковаГ.А.
	Күн тәртібінің үлгісі
	Дүйсенбі 
11.03.2024

	Сейсенбі	
12.03.2024 
	Сәрсенбі
13.03.2024

	Бейсенбі   14.03.2024
	Жұма
15.03.2024

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Балалардың балабақшадағы тәртібі жайлы әңгімелесу. (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттер. Табиғат бұрышындағы кезекшілікті ұйымдастыру: табиғат мүйісіндегі мекендеушілерді күте білу.
(еңбек дағдылары)
	"Еңбекке баулу"
Мақсат-міндеттер. Табиғат бұрышындағы кезекшілікті ұйымдастыру: табиғат мүйісіндегі мекендеушілерді күте білу. (еңбек дағдылары)
	"Еңбекке баулу"
Мақсат-міндеттер. Үстел үстіне ыдыс-аяқтарды, нан салатын ыдысты, шыны аяқтарды, шұңғыл табақты, майлық салатын ыдыстарды, тамақ ішу жабдықтарын: қасық, шанышқы, пышақты қойып шығу іскерліктерін дамыту. (еңбек дағдылары)
	"Еңбекке баулу"
Мақсат-міндеттер. Ойыншықтар мен көмекші құралдарды өз бетінше және эстетикалық түрде орналастыру, шкафтарда тәртіпті сақтау, шаңды сүрту іскерліктерін жетілдіру. (еңбек дағдылары)
	"Еңбекке баулу"
Мақсат-міндеттер. Даму орталықтарында кезекшілікті ұйымдастыру. (еңбек дағдылары)

	
	"Қазақ халқының салт-дәстүрлеріне саяхат" дидактикалық ойыны.
Мақсат-міндеттер: тәрбиеленушілердің қазақ халқының салт-дәстүрлері жайлы білімдерін жинақтау, білетін және үйренген ақпараттарын өзара ұштастырып, сын тұрғысынан ойлауға, талқылауға үйрету, салт-дәстүрлерді құрметтеп, қадірлей білуге, мейірімділікке тәрбиелеу.
(сөйлеуді дамыту, қоршаған ортамен танысу)
	"Әдемі кілемшелер" дидактикалық ойыны.
Мақсат-міндеттер: бөліктерден кілемше жасауға үйрету; қабылдау, ес, зейін үрдістерін дамыту; ұйымшылдыққа тәрбиелеу.
(математика негіздері)
	"Киіз үйді құрастыр" дидактикалық ойыны.
Мақсат-міндеттер: балалардың ойлау қабілеттерін дамыту, қағаз қиындыларынан киіз үйді құрастыру.
Педагог:
- Балалар, қазір біз "Киіз үйді құрастыр" дидактикалық ойынын ойнаймыз. Ойынның шарты: алдарыңда киіз үйді құрастыратын қиындылар бар. Мен ретімен киіз бөліктерін атап отырамын, сендер ойланбастан сол бөлікті тез алып, қағаз бетіне қойып, құрастырып шығасыңдар. Кідіріп қалған жұмыстар есепке алынбайды. Педагог балалармен бірге ойынды қадағалап отырады, соңында жақсы ойнаған балаларға киіз үй бейнеленген таңбалауыштар үлестіріледі.
(жапсыру)
	Ұлттық ойын. Хан алшы
«Хан алшы» ─ қазақ халқының ұлттық ойындарының бірі асық ойынының бір түрі. Ойынға 5 немесе 10 бала қатысады. Көп асықтың ең ірісі қызыл түске боялады. Бұл асық «Хан асығы» болып саналады. Асықтар тізіп қойған соң, ойын бастаушы «Хан асығымен» оларды көздеп, құлатады. Құлаған асықтарды жинап алады. Егер «Хан асығы» бүк, шік, тайқы қалыптарымен түссе, ойын бастаушы жақын құлаған асықтарды ата береді.
Егер ойын бастаушы асықтарды қолымен құлатып алса немесе басқа асықтарымен атса, онда ойынды келесі бала жалғастырады. Ең соңында,
«Хан асығы» кімнің қасында қалса, сол бала жеңіске жетеді. Келесі ойынды жеңіске жеткен бала жалғастырады.
(дене шынықтыру)
	Саусақ жаттығуы. "Бір-бір кесе алайық".
Мақсат-міндеттер. Балаларды көркем сөзді айтып, білгілі қимылдарды жасауға үйрету; дыбыстық тіл мәдениетін дамыту; қуанышқа бөленуге баулу.
- Дастархан дайын болса, (алақандарды өзара уқалау)
Қонақтарға жайылса. (шапалақтау)
Бір-бір кесе алайық, (екі алақанды қырынан қосып, кесе ұқсас пішінді құру)
Суыды ма, қарайық. (жасанды кесе ішіне, алақандардың ішкі жағына үрлеу)
(сөйлеуді дамыту, дене шынықтыру)

	Таңертенгі жаттығу
	Жалпы дамыту жаттығулары.
1. Бастапқы қалып: негізгі тұрыс.
1.1. Екі жаққа созылған қолдарды жоғары көтеру-қолдарды түсіру.
2. Бастапқы қалып: қолды кеуде тұсында бүгіп ұстап, етпетімен жату.
2.1. Қолдарын алға созып, қарағай бүршіктерін нұсқаушыға көрсету; алға тік қарап, қарағай бүршіктерін иыққа қою.
Дененің жоғарғы бөлігін қатты имеуге тырысу керек.
3. Бастапқы қалып: қолды екі жанға қойып, шалқадан жату. Қол мен аяқты бір уақытта көтеру, қолды тобыққа тигізу.
3.1 Бастапқы қалыпқа оралу.
4. Бастапқы қалып: негізгі тұрыс.
4.1. Қарағай бүршіктерін ұстап, бір орында тұрып секіру. Баяу жүру.
(дене шынықтыру)

	Ұйымдастырылған іс-әрекетке
дайындық
	Шаттық шеңбері
Мақсат-міндеттері. Балаларға эмоционалды жағымды көңіл-күй мен ұйымдастырылған іс-әрекетені мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.
Көтеріліп шаңырақ,
Уықтары шаншылар.
Керегелер керіліп,
Өрімдей боп өрілер.
Бәріміз жүрсек айналып,
Киіз үй болып көрінер.
(сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	
	Дене шынықтыру
"Наурыз құтты болсын!"
Мақсат-міндеттер. Балаларда тізені биікке көтере отырып жүру дағдыларын дамыту; арқан бойымен жүру кезінде тепе-теңдікті сақтау дағдыларын қалыптастыру; гимнастикалық қабырға бойымен жоғары өрмелеу және одан төмен түсу дағдыларын жетілдіру
	Қазақ тілі
Наурызым, армысың!
«Наурыз мейрамы» тақырыбына байланысты қазақ тіліндегі мәтінді тыңдауды және түсінуді, Наурыз тойының нышандарын білдіретін барлық сөздерді қолдануды, зат есім мен етістіктен тұратын сөз тіркестерін таңдауды үйретуді аяқтау.
	Музыка
"Көктем келді, алақай!"
Мақсат-міндеттер. Балалардың әнді орындау кезінде оның сипатын ажырата білу қабілетін қалыптастыру; әнді топпен орындау дағдыларына жаттықтыру; музыка әуенімен бірге би қимылдарын және адым жаттығуларын үйлесімді орындауға үйрету; музыкалық аспапта (қасықпен) ойнау қабілеті мен дыбысты есту қабілетін дамыту.

Дене шынықтыру
"Наурыз мерекесі келді".
Мақсат-міндеттер. Балаларда көлбеу қойылған тақтай үстінде жүруге үйрету; бір орыннан ұзындыққа секіру дағдыларын дамыту; негізгі қасиеттерді-шапшаңдық, ептілікті дамыту; құм салынған қапшықшаны оң және сол қолымен алысқа лақтыру дағдыларын дамыту.
	Дене шынықтыру
"Наурыз келді, алақай!"
Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін жетілдіру; шеңбер бойымен бір-бірінің қолынан ұстап жүгіруге үйрету; 4-6 м қашықтыққа тура бағытта еңбектеуге үйрету.

	Серуенге дайындық
	Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу. (мәдени-гигиеналық дағдылар)

	Серуен
	Қоғамдық өмір құбылыстарын бақылау: "Жүретін бөлік". (қоршаған ортамен танысу, сөйлеуді дамыту)
Мақсат-міндеттер: балалардың байқағыштығын, ойлау қабілеттерін дамыту.
Шығармашылық тапсырмалар: "Кел, ойнайық, балақай!" (әлеуметтік-эмоционалды дағдылар)
Мақсат-міндеттер: пантомимикалық дағдыларды дамыту, эмоционалды көңіл-күйлерін көтеруге ​​ықпал ету.
Қимыл-қозғалыс ойындары: "Жоғары". (дене шынықтыру)
Мақсат-міндеттер: физикалық қасиеттерін, ептілігін, бұлшық ет, тыныс алу қимылдарын дамыту.
Өзіндік еркін ойын әрекеттері, қозғалыстарды дамыту: "Қуып жет". (дене шынықтыру)
Мақсат-міндеттер: жүгіру жылдамдығын, төзімділікті дамыту.
	Теректің бүршігін бақылау. (қоршаған ортамен танысу, сөйлеуді дамыту)
Мақсат-міндеттер: учаскедегі ағаштармен танысуды жалғастыру; бүршік жапырақтың үйі деген түсінік қалыптастыру.
Ересек адамдармен орындалатын қарапайым еңбек тапсырмалары (бұтақтар мен ескі жапырақтарды жинау). (еңбек іс-әрекеті)
Мақсат-міндеттер: бірлесіп жұмыс істеуге деген ұмтылысты насихаттау, бір-бірімен сөйлесу қуанышын сезіну.
Қимыл-қозғалыс ойындары: "Жүгіріп секір", "Кім жол бойымен жылдам жүгіреді?" (дене шынықтыру)
Мақсат-міндеттер: ұшу кезінде жақсы секіру техникасына қол жеткізу.
Өзіндік еркін ойын әрекеттері: бөренемен жүру техникасын жетілдіру. (дене шынықтыру)
Мақсат-міндеттер: бөренемен жүру кезінде тепе-теңдік дағдыларын бекіту.
	Көктемде қайың ағаштарын бақылау. (қоршаған ортамен танысу, сөйлеуді дамыту)
Мақсат-міндеттер: ағаштардың көктемде тіршілік ету ерекшеліктері туралы білімдерін қалыптастыру; өсімдіктерге деген құрмет сезімін тәрбиелеу.
Ересек адамдармен орындалатын қарапайым еңбек тапсырмалары: "Табиғаттың жас көмекшілері" операциясы. (еңбекке баулу)
Мақсат-міндеттер: байқау қабілетін дамыту, тіршілік иелеріне қолайлы жағдай жасауға ұмтылу, табиғаттағы мінез-құлық ережелерін сақтау.
Қимыл-қозғалыс ойындары: "Айна", "Күн мен түн". (дене шынықтыру)
Мақсат-міндеттер: қимылдардың көркемдігі мен мәнерлілігін дамыту.
Өзіндік еркін ойын әрекеттері, қозғалыстарды дамыту: "Дорба". (дене шынықтыру)
Мақсат-міндеттер: екі аяқпен секіру іскерліктерін жетілдіру.
	Көктем кезіндегі аспанды бақылау. (қоршаған ортамен танысу, сөйлеуді дамыту)
Мақсат-міндеттер: балаларды аспанның түсіне, бұлттардың өзгеруіне, күннің көкжиектен жоғары орналасуына байланысты көктем белгілерін байқауға үйрету.
Ересек адамдармен бірге орындалатын қарапайым еңбек тапсырмалары (балаларға аймақты қардан тазартуға көмектесу). (еңбек дағдылары)
Мақсат-міндеттер: қамқор болуға, достыққа тәрбиелеу.
Қимыл-қозғалыс ойындары: "Біз көңілді балалармыз". (дене шынықтыру)
Мақсат-міндеттер: ойын ережелерін бекіту, ептілік жылдамдығын дамыту.
Өзіндік еркін ойын әрекеттері, қозғалыстарды дамыту: "Ең жылдам". (дене шынықтыру)
Мақсат-міндеттер: жылдам жүгіру кезінде жаттығу; ептілікті, физикалық қасиеттерді дамыту.
	Құрылыс жабдықтарын бақылау. (қоршаған ортамен танысу, сөйлеуді дамыту)
Мақсат-міндеттер: құрылыстың әртүрлі кезеңдеріндегі технологияның рөлі туралы, құрылысшы мамандығы туралы білімдерін бекіту және кеңейту; ересектердің еңбегіне құрмет сезімін дамыту.
Ересек адамдармен бірге орындалатын қарапайым еңбек тапсырмалары (ересектерге ағаш отырғызуға көмектесу (ағашты ұстау, отырғызғаннан кейін суару). (еңбек дағдылары)
Мақсат-міндеттер: еңбекке және табиғатқа құрметпен қараудың үлгісін көрсету.
Қимыл-қозғалыс ойындары: "Ормандағы аю", "Лақтырып, ұстап ал". (дене шынықтыру)
Мақсат-міндеттер: белгі бойынша жылдам қозғалу қабілетін бекіту; қозғалысты жақсарту.
Өзіндік еркін ойын әрекеттері: бөренемен жүру.
Мақсат-міндеттер: тепе-теңдікті сақтау қабілетін бекіту.
(дене шынықтыру)

	Серуеннен оралу
	Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сөйлеуді дамытудан ойын-жаттығу
"Дастарханды жаямыз"
Мақсат-міндеттер. Балаларды Наурыз мейрамына қатысты қонақты күту рәсімімен таныстыру, ыдыстардың атауларын қайталау; «сиқырлы» сөздер мен әдептіліктің қарапайым ережелері жөнінде мағлұмат беру.
(сөйлеуді дамыту, коммуникативтік әрекет)

Дидактикалық ойын "Мүсінші қай жерден қателесті?"
Мақсат-міндеттер: баланың ойлау қабілетін дамыту, суреттегі сәйкессіздікті таба алуға үйрету.
Барысы: педагог мүсіншінің "Көктем" тақырыбына суретті мүсіндегенін айтады. Бала оның бәрін дұрыс мүсіндегенін тексеруді сұрайды. Бала көктем мезгілінде болмайтын көріністерді тауып, оның қай мезгілде болатынын айтады.
(мүсіндеу, шығармашылық әрекет)

	Құрастырудан ойын-жаттығу
"Үй салайық".
Мақсат-міндеттер. Балаларға кірпіштерді еден қалпында жатқан екі қос білеудің үш жағы бойына тігінен қойып, қабырғаларды қалап, үстінен екі призмамен, шатырмен жауып, үй құрастыруға үйрету; құрастыру барысын, құрылыс материалдарының қалпын үнемі түзеп отыруға бейімдеу.
(құрастыру, танымдық әрекет)

	"Дастарқанды жаямыз" дидактикалық ойыны.
Мақсат-міндеттер: балаларға үстелге қойылатын ыдыстар мен азық-түліктерді атап айтқызу, қонақ күту дәстүрімен таныстыру.
Барысы: балалардың алдында дастарқанды жаю тәртібі көрсетіледі. Бір бала шақырылып педагогтің тапсырмасын орындайды. Кезекпен дастарқанға қойылған ыдыстар аталып, қажеті анықталады.
(қазақ тілі, коммуникативтік әрекет)

«Көңілді ноталар»
Мақсаты-міндеттер: Музыкалық ойындар арқылы балалардың денсаулығын, шығармашылығын нығайту. Музыканы мұқият тыңдай отырып ести білуге, ырғақтарды айыра білуге үйрету. Музыкаға әсерлену, дыбыс жоғарылығын ажырату қабілетін дамыту. Музыкалық ойындар арқылы музыкаға қызығушылықтарын арттыру.  Әуенді ноталарды түстеріне байланысты ажырата білуге үйрету.    (музыка, шығармашылық әрекет)          
	"Қонақ күтеміз" сөздік жаттығуы.
- Мінекей, қонақтар келіп қалыпты. Олар сендерге шашу сыйлайды.
Кәмпиттен шашу жасау.
Балалар кәмпиттерді теріп алғаннан кейін, орындарына отырады.
- Ал, қонақтар, мерекелі дастарханнан дәм татып, шай ішіңдер! (шай құюды көрсету)
- Балалар, мен Данаға: "Дана, бауырсақ же" - деп ұсынамын.
- Салтанат, сен қонжыққа не дейсің? "Қонжық, шелпек же! Ас болсын!"
- Іңкәр (Батыр, Жомарт), Данаға (қонаққа) сен не дейсің? Дұрыс, шай іш (бауырсақ же).
(көркем әдебиет, коммуникативтік әрекет)

	Қоршаған ортамен танысудан ойын-жаттығу
"Наурыз гүлдері".
Мақсат-міндеттер. Балалардың наурыз гүлдерін бақылай отырып, олардың қар астынан пайда болатын ерекше белгілерін қабылдау барысында қарапайым тәжірибе және зерттеу дағдылары мен қызығушылықтарын, ойлауы мен тілін дамыту. Наурыз гүлдері туралы білімдерін қалыптастыру.
(қоршаған ортамен танысу, әлеуметтік әрекет)

«Не қайда өседі?»              Мақсаты-міндеттері: Балалардың өсімдіктер жөніндегі білімдерін бекіту, заттар арасындағы кеңістік байланыстарын анықтау дағдысын дамыту,өсу орнына қарай өсімдіктерді топтастыру. Балалардың өз бетінше ойлау қабілетін және белсенділіктерін дамыту. Қағаз бетіне өсімдіктерді ажырату арқылы жабыстыру. (жапсыру, шығармашылық әрекет)



	 Балалармен жеке жұмыс 
	"Сүттен жасалатын тағамдарды ата" дидактикалық ойыны.
Мақсат-міндеттер: балалардың сүттен жасалатын тағамдарды ажырату іскерліктерін дамыту.
– Балалар, қазір біз "Сүттен жасалатын тағамдарды ата" ойынын ойнаймыз. Ол үшін екі топқа бөлінесіңдер. Орындықтарға жайғасып алыңдар. Енді, мен музыканы қосамын, сол музыка аяқталғанша, сендер топпен ақылдасып, қандай сүттен жасалатын тағамдар бар, соларды атайсыңдар. Қай топ тағамдар санын көп айтады, сол топ жеңеді. Жақсы ойнаған топтың балаларына қазақтың ұлттық киімдері бейнеленген таңбалауыштар үлестіріледі. Педагог:
– Балалар, маған портфолиоларыңды ашып көрсетіңдерші! Жарайсыңдар, енді таңбалауыштарыңды салып қойыңдар.
(сөйлеуді дамыту, қоршаған ортамен танысу)
[bookmark: _GoBack]Ақерке,Аруна
	"Әдептілік" тақпағын айтқызу.
Мақсат-міндеттер. Бала тілін дамыту.
"Әдептілік" (Өмірбай Өмірзақов).
Рұқсатсыз бақшаға,
Бақыт тіпті бармайды.
Көрнеу қойған ақшаға,
Суық қолын салмайды.

Айтқан ақыл өзінің
Есінен бір кетпейді.
Жолда үлкен кісінің
Алдын орап өтпейді.
(сөйлеуді дамыту және көркем әдебиет)

	"Биші" тақпағын айтқызу.
Мақсат-міндеттер. Бала тілін дамыту.
"Биші" (Тоқбай Исабеков).
Биле, Алмашжан, билеші,
Әжең көріп, жасарсын.
Билей берсең күнде осы,
Шара апаңнан асарсың.
(сөйлеуді дамыту және көркем әдебиет)
Аруна Миіржан
	"Судың қасиеттерін ата" дидактикалық ойыны.
Мақсат-міндеттер: судың қасиеттері жайлы білімдерін толықтыру.
- Балалар, қазір біз "Судың қасиеттерін ата" дидактикалық ойынын ойнаймыз. Ойынның шарты мынадай: мен "Су" дегенде судың қасиеттерінің біреуін орындарыңнан тұрып айтасыңдар. Екі топқа бөлініп, жауап беруге дайындалыңдар. Қай топ жылдам, әрі дұрыс жауап берсе, сол топтың балалары жеңіске жетеді. Педагог ойынды өзі басқарып отырады. Жақсы орындаған топтың балаларына сарқырама бейнеленген таңбалауыштар үлестіріледі.
(қоршаған ортамен танысу)
Асылым,Ернар
	"Наурыз" тақпағын жаттау
Қарды ерітіп жылғасы,
Наурыз келді – жыл басы.
Шуақ төкті жарық күн,
Мейрамында халықтың.
Бата беріп атамыз,
Бата беріп апамыз.
Тәтті болып жасалған
Наурыз дәмін татамыз.
Б. Жақыпов
(сөйлеуді дамыту және көркем әдебиет)
Ақерке,Жансерік

	Балалардың үйге қайтуы (ата-аналарға кеңес)
	Балалардың балабақшадағы тәртібі жайлы әңгімелесу.(сөйлеуді дамыту, коммуникативтік әрекет)









